RESOLUCIÓN do 29 de novembro de 2006 pola que se convocan probas de avaliación para a obtención do certificado individual de manexo de desfibriladores externos por persoal non médico, dirixidas a persoal de protección civil.
CONSELLERÍA DE SANIDADE — III. OUTRAS DISPOSICIÓNS — 12/12/2006

Visto o escrito presentado con data do 13 de novembro de 2006 por Carlos Suárez-Mira Rodríguez, actuando en representación do Centro de Estudos Xudiciais e Seguridade Pública de Galicia, con enderezo para os efectos de notificacións na avenida da Cultura, s/n, da Estrada, e tendo en conta os seguintes feitos:
Primeiro.-Con data do 13 de novembro de 2006, o Centro de Estudos Xudiciais e Seguridade Pública de Galicia solicitou á Fundación Pública Urxencias Sanitarias de Galicia-061, entidade acreditada como entidade de formación de persoal non médico para o manexo de desfibriladores, a impartición de dous cursos dirixidos aos voluntarios de Protección Civil de Galicia.
Segundo.-Segundo a programación presentada, os cursos a celebrar son os seguintes:
Mes: decembro.
Data: 14.
Horario: 9.30 a 14.00; 16.00 a 19.30.
Lugar: sede do Centro de Estudos Xudiciais e Seguridade Pública de Galicia, A Estrada.
Mes: decembro.
Data: 15.
Horario: 9.30 a 14.00; 16.00 a 19.30
Lugar: sede do Centro de Estudos Xudiciais e Seguridade Pública de Galicia, A Estrada.
Terceiro.-De conformidade coa solicitude presentada, a composición do tribunal encargado de realizar as probas será a seguinte:
Instrutores: Francisco de Prada Creo e Rosario García Rúa.
Fundamentos de dereito:
Primeiro.-De conformidade co previsto no artigo 13.3º do Decreto 99/2005, do 21 de abril, polo que se regula a formación e o uso de desfibriladores externos por persoal non médico, a Secretaría Xeral da Consellería de Sanidade é o órgano competente para a convocatoria das probas de avaliación para a obtención do certificado individual correspondente.
Segundo.-A solicitude presentada reúne os requisitos mínimos exixidos no devandito artigo 13.3º do Decreto 99/2005, do 21 de abril, consistentes na determinación da entidade encargada da organización e desenvolvemento das probas, a composición dos tribunais encargados de realizalas, o lugar, data e hora de realización destas.
Por canto antecede,
RESOLVO:
Convocar as probas de avaliación correspondentes á programación presentada polo Centro de Estudos
Xudiciais e Seguridade Pública de Galicia para os participantes que as superen, e que terán lugar nas datas, horas e lugares determinados na solicitude presentada.
Para a expedición dos certificados individuais, haberá que aterse ao previsto no artigo 14 do Decreto 99/2005, do 21 de abril, polo que se regula a formación e o uso de desfibriladores externos por persoal non médico.
Contra esta resolución, que non pon fin á vía administrativa, a entidade interesada poderá interpoñen recurso de alzada ante a conselleira de Sanidade no prazo dun mes, de conformidade co previsto nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 29 de novembro de 2006.
José Manuel Peña Penabad
Secretario xeral da Consellería de Sanidade